

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**Sociālo UN veselības jautājumu KOMITEJAS SĒDES PROTOKOLS**

|  |  |
| --- | --- |
| 2025. gada 22. maijs | **Nr.**5 |

Ogrē, Brīvības ielā 33, 3.stāva zālē

Sēde sasaukta pulksten. 11.10

Sēdi atklāj pulksten. 11.07

Sēdi vada: Sociālo un veselības jautājumu komitejas priekšsēdētājs Jānis Iklāvs

Sēdi protokolē: Ogres novada pašvaldības centrālās administrācijas Kancelejas vadītāja vietniece Santa Hermane-Kondrova

Piedalās komitejas locekļi: Dace Veiliņa, Santa Ločmele, ArtūrsMangulis, Dzirkstīte Žindiga, Igors Miglinieks.

Piedalās deputāti: Egils Helmanis, Gints Sīviņš (no plkst. 11.13), Raivis Ūzuls, Pāvels Kotāns, IlmārsZemnieks, Daiga Brante, Rūdolfs Kudļa, Dace Māliņa, Jānis Kaijaks, Jānis Siliņš, Dainis Širovs, Valentīns Špēlis, IndulisTrapiņš, TomsĀboltiņš, AtvarsLakstīgala, Kaspars Bramanis.

Nepiedalās deputāti: Andris Krauja – cits iemesls.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Valda Brūvere, Juridiskās nodaļas juriste Sandra Ziediņa,

Personālvadības nodaļas vadītāja Antra Pūga, Attīstības un plānošanas nodaļas vadītāja Aija Romanovska, Stratēģiskās plānošanas nodaļas vadītājs Jānis Eglīts, Informācijas sistēmu un tehnoloģiju nodaļas datorsistēmu un datortīklu administrators Kaspars Vilcāns, Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks, Ogres novada Izglītības pārvaldes vadītājs Igors Grigorjevs, Ogres novada Sociālā dienesta vadītāja Sarmīte Ozoliņa, Ogres novada Sociālā dienesta juriste Katrīne Kondratjuka.

**SĒDES DARBA KĀRTĪBA:**

1. Par grozījumu Ogres novada pašvaldības domes 2023. gada 29. jūnija lēmumā “Par Ogres novada pašvaldības Dzīvokļu komisijas sastāva apstiprināšanu”

2. Par saistošo noteikumu “Par ēdināšanas pabalstu” projekta un paskaidrojuma raksta publicēšanu sabiedrības viedokļa noskaidrošanai

3. Par Ukrainas civiliedzīvotāju uzņemšanu Ogres novadā un dalību ikgadējā nometnē IE[SPĒJA]

**Par** **grozījumu Ogres novada pašvaldības domes 2023. gada 29. jūnija lēmumā “Par Ogres novada pašvaldības Dzīvokļu komisijas sastāva apstiprināšanu”**

Lēmuma projekta ziņotājs - Antra Pūga

***S.Ločmele*** *interesējas, vai ir bijis domes lēmums par iepriekšējā dzīvokļu komisijas locekļa atbrīvošanu?*

***A.Pūga*** *informē, ka nē, jo šis vakantais amats tika izveidots pagājušā gadā un līdz šim atbilstošs pretendents netika atrasts.*

**balsojot: ar 6 balsīm "Par" (Artūrs Mangulis, Dace Veiliņa, Dzirkstīte Žindiga, Igors Miglinieks, Jānis Iklāvs, Santa Ločmele), "Pret" – nav, "Atturas" – nav,**

**"Nepiedalās" – nav**

Sociālo un veselības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**Par** **saistošo noteikumu “Par ēdināšanas pabalstu” projekta un paskaidrojuma raksta publicēšanu sabiedrības viedokļa noskaidrošanai**

Lēmuma projekta ziņotājs - Katrīne Kondratjuka

2025. gada 4. aprīlī Ogres novada pašvaldībā (turpmāk – pašvaldība) saņemta Viedās administrācijas un reģionālās attīstības ministrijas (turpmāk – VARAM) vēstule (pašvaldībā reģistrēta ar Nr. 2-4.1/2176) par pašvaldības 2023. gada 25. maija saistošajiem noteikumiem Nr. 11/2023 “Par ēdināšanas pabalstu” (turpmāk – noteikumi Nr. 11/2023). VARAM vēstulē norādīts, ka, skatot noteikumu Nr. 11/2023 5.1. un 6.3. apakšpunktus kontekstā ar Bērnu tiesību aizsardzības likuma 1. panta 16. punktu, kas noteic, ka *daudzbērnu ģimene ir ģimene, kuras aprūpe vismaz trīs bērni, to skaitā audžuģimenē ievietoti un aizbildnībā esoši bērni. Par daudzbērnu ģimenes bērnu uzskatāma arī pilngadīga persona, kas nav sasniegusi 24 gadu vecumu, ja tā iegūst vispārējo, profesionālo vai augstāko izglītību vai 11 mēnešus pilda valsts aizsardzības dienestu* un ar pašvaldības noteiktajiem kritērijiem ēdināšanas pabalsta saņemšanai, secināms, ka ir ticis sašaurināts Bērnu tiesību aizsardzības likumā lietotā termina daudzbērnu ģimene tvērums.

Savukārt 2005. gada 15. novembra Ministru kabineta noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – noteikumi Nr. 857) 6. punkts nosaka pienākumu pašvaldībai, kuras bāriņtiesa pieņēmusi lēmumu par bērna ārpusģimenes aprūpi, segt ar bērna izglītošanu un uzturēšanos izglītības iestādē saistītos izdevumus. Proti, pilnībā segt ārpusģimenes aprūpē esošo bērnu ēdināšanas izmaksas izglītības iestādēs. Līdz ar to ir nepieciešams precizēt noteikumu Nr. 11/2023 5. punktu un ārpusģimenes aprūpē esošiem bērniem paredzēt ēdināšanas pabalstu 100 procentu apmērā pirmsskolas izglītības iestādē no noteiktās ēdināšanas maksas, ņemot vērā, ka šādu pienākumu nosaka augstāka juridiska spēka normatīvais akts. Noteikumu Nr. 857 6. punkta tvērums ļauj piešķirt ēdināšanas pabalstu arī ārpusģimenes aprūpē esošam izglītojamajam, kurš apgūst kādu no profesionālās izglītības programmām, paredzot pabalstu 60,00 *euro* mēnesī mācību gada laikā.

Papildus, ņemot vērā pašvaldības apstiprināto ēdināšanas maksu, dotācijas un vidējo mācību dienu skaitu mēnesī, jāpaaugstina pabalsta apmēru daudzbērnu ģimenes bērniem, kuri apgūst izglītību ārpus Ogres novada administratīvās teritorijas no 30,00 *euro* mēnesī uz 60,00 *euro* mēnesī mācību gada laikā.

Pārskatot noteikumus Nr. 11/2023, tika konstatēta nepieciešamība tajos izdarīt arī redakcionālus labojumus.

2009. gada 3. februāra Ministru kabineta noteikumu Nr. 108 “Normatīvo aktu projektu sagatavošanas noteikumi” 140. punkts noteic, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. Līdz ar to ir sagatavojams jauns saistošo noteikumu projekts.

Pamatojoties uz Pašvaldību likuma 44. panta otro daļu, kas noteic, ka dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ir sagatavots saistošo noteikumu “Par ēdināšanas pabalstu” projekts un paskaidrojuma raksts.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 6 balsīm "Par" (Artūrs Mangulis, Dace Veiliņa, Dzirkstīte Žindiga, Igors Miglinieks, Jānis Iklāvs, Santa Ločmele), "Pret" – nav, "Atturas" – nav,**

**"Nepiedalās" – nav**,

Sociālo un veselības jautājumu komiteja **NOLEMJ:**

1. **Nodot** saistošo noteikumu “Par ēdināšanas pabalstu” (turpmāk – Saistošie noteikumi) projektu un paskaidrojuma rakstu sabiedrības viedokļa noskaidrošanai.
2. **Uzdot** Ogres novada pašvaldības Centrālās administrācijas Komunikācijas nodaļai publicēt Saistošo noteikumu projektu un paskaidrojuma rakstu Ogres novada pašvaldības oficiālajā tīmekļvietnē, sabiedrības viedokļa noskaidrošanai paredzot divu nedēļu termiņu.
3. **Noteikt**, ka sabiedrība viedokli par Saistošo noteikumu projektu var iesniegt elektroniski, sūtot to uz oficiālo elektronisko adresi, elektroniskā pasta adresi ogredome@ogresnovads.lv vai personīgi iesniedzot to Ogres novada pašvaldības Klientu apkalpošanas centros.
4. **Uzdot** Saistošo noteikumu sagatavotājam apkopot šī lēmuma 3. punkta kārtībā saņemto

sabiedrības viedokli.

**Par** **Ukrainas civiliedzīvotāju uzņemšanu Ogres novadā un dalību ikgadējā nometnē IE[SPĒJA]**

Lēmuma projekta ziņotājs - Katrīne Kondratjuka

**balsojot: ar 6 balsīm "Par" (Artūrs Mangulis, Dace Veiliņa, Dzirkstīte Žindiga, Igors Miglinieks, Jānis Iklāvs, Santa Ločmele), "Pret" – nav, "Atturas" – nav,**

**"Nepiedalās" – nav**

Sociālo un veselības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 11.14

|  |  |  |  |
| --- | --- | --- | --- |
| Sēdes vadītājs, Sociālo un veselības jautājumu komitejas priekšsēdētājs   |  |  | | --- | --- | | Protokolēja Kancelejas vadītāja vietniece |  | | Jānis Iklāvs  Santa Hermane-Kondrova |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU